CELEX: 32004D0564
Language: hr
Date: 2004-07-20 00:00:00
Title: 2004/564/EZ: Odluka Komisije od 20. srpnja 2004. o referentnim laboratorijima Zajednice za epidemiologiju zoonoza i za salmonelu te o nacionalnim referentnim laboratorijima za salmonelu (priopćena pod brojem dokumenta C(2004) 2781)  Tekst značajan za EGP

03/Sv. 014
            
            
               HR
            
            
               Službeni list Europske unije
            
            
               259
            
         32004D0564
   
               L 251/14
            
            
               SLUŽBENI LIST EUROPSKE UNIJE
            
            
               20.07.2004.
            
         
      ODLUKA KOMISIJE
   
   od 20. srpnja 2004.
   o referentnim laboratorijima Zajednice za epidemiologiju zoonoza i za salmonelu te o nacionalnim referentnim laboratorijima za salmonelu
   (priopćena pod brojem dokumenta C(2004) 2781)
   (Tekst značajan za EGP)
   (2004/564/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza, o izmjenama Odluke Vijeća 90/424/EEZ i o stavljanju izvan snage Direktive Vijeća 92/117/EEZ (1), a posebno njezin članak 10. stavke 1., 2. i 4.,
   uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o nadzoru salmonele i ostalih navedenih uzročnika zoonoza koji se prenose hranom (2), a posebno njezin članak 11. stavke 1., 2. i 4.,
   budući da:
   
               (1)
            
            
               Referentni laboratorij Zajednice za epidemiologiju zoonoza i referentni laboratorij Zajednice za salmonelu određeni su prema Direktivi Vijeća 92/117/EEZ (3). Direktiva 2003/99/EZ predviđa stavljanje izvan snage Direktive 92/117/EEZ s učinkom od 12. lipnja 2004.
            
         
               (2)
            
            
               Sukladno Direktivi 2003/99/EZ, Europska agencija za sigurnost hrane postat će odgovorna za zadaće istovjetne onima koje je provodio referentni laboratorij Zajednice za epidemiologiju zoonoza. Međutim, kako bi se osigurao nesmetan prijelaz na novu organizaciju, primjereno je zadržati imenovanje trenutačnog referentnog laboratorija Zajednice za epidemiologiju zoonoza na ograničeno razdoblje. Taj laboratorij mora stoga biti privremeno ponovno određen kao referentni laboratorij Zajednice za epidemiologiju zoonoza.
            
         
               (3)
            
            
               Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i zaštiti životinja (4), određuje referentni laboratorij Zajednice za salmonelu, koji je određen u Direktivi 92/117/EEZ kao referentni laboratorij Zajednice za analizu i testiranje zoonoza (Salmonella) od 1. siječnja 2006. Do tog datuma, kako bi se izbjegla situacija bez takvog laboratorija u Zajednici, taj bi se laboratorij trebalo ponovno privremeno odrediti kao referentni laboratorij Zajednice za salmonelu.
            
         
               (4)
            
            
               Za potrebe financijskog upravljanja, primjereno je razjasniti da ponovno određivanje gore spomenutih referentnih laboratorija Zajednice vrijedi od datuma kad Direktiva 92/117/EEZ više nije na snazi.
            
         
               (5)
            
            
               Primjereno je ponovno točno odrediti odgovornosti i zadaće referentnog laboratorija Zajednice za salmonelu i odgovarajućih nacionalnih referentnih laboratorija u okviru novog regulatornog okvira uvedenog Direktivom 2003/99/EZ i Uredbom (EZ) br. 2160/2003. Referentni laboratorij Zajednice za salmonelu je razvio aktivnosti prvenstveno u području žive peradi i nije primjereno izmijeniti niti dopuniti njegov program rada za 2004. Nova područja nadležnosti za taj referentni laboratorij Zajednice i za nacionalne referentne laboratorije za salmonelu moraju se stoga primjenjivati tek od 1. siječnja 2005.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Bundesinstitut für Risikobewertung, Berlin, Njemačka, određen je kao referentni laboratorij Zajednice za epidemiologiju zoonoza do 31. prosinca 2004.
   Članak 2.
   1.   Rijksinstituut voor Volksgezondheid en Milieu, Bilthoven, Nizozemska, određen je kao referentni laboratorij Zajednice za salmonelu do 31. prosinca 2005.
   2.   Odgovornosti i zadaće referentnog laboratorija Zajednice iz stavka 1. propisane su u Prilogu I. One se primjenjuju s obzirom na sva područja osim na područje žive peradi od 1. siječnja 2005.
   Članak 3.
   Odgovornosti i zadaće nacionalnih referentnih laboratorija za salmonelu određene su u Prilogu II. One se primjenjuju s obzirom na sva područja osim na područje žive peradi od 1. siječnja 2005.
   Članak 4.
   Ova se Odluka primjenjuje od 12. lipnja 2004.
   Članak 5.
   Ova je Odluka upućena državama članicama.
   
      Sastavljeno u Bruxellesu 20. srpnja 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 325, 12.12.2003., str. 31.
   
      (2)  SL L 325, 12.12.2003., str. 1.
   
      (3)  SL L 62, 15.3.1993., str. 38. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   
      (4)  SL L 165, 30.4.2004., str. 1.
   PRILOG I.
   Odgovornosti i zadaće referentnog laboratorija Zajednice za salmonelu u skladu s Direktivom 2003/99/EZ i Uredbom (EZ) br. 2160/2003
   
               1.
            
            
               Područja nadležnosti
               
                           (a)
                        
                        
                           Identifikacija i razvoj bakterioloških metoda za otkrivanje i kad je primjereno za kvantifikaciju zoonozne salmonele kod stoke, u hrani i hrani za životinje, kao i u uzorcima iz okoliša.
                        
                     
                           (b)
                        
                        
                           Podtipizacija zoonozne salmonele, a posebno serotipizacija i druga podtipizacija, uključujući fenotipske i genske metode.
                        
                     
                           (c)
                        
                        
                           Testiranje antimikrobne osjetljivosti na izolatima zoonozne salmonele.
                        
                     
                           (d)
                        
                        
                           Identifikacija i razvoj imunoloških metoda za zoonoznu salmonelu.
                        
                     
                           (e)
                        
                        
                           Identifikacija i razvoj metoda uzorkovanja.
                        
                     
         
               2.
            
            
               Opće funkcije i dužnosti
               
                           (a)
                        
                        
                           Dostaviti nacionalnim referentnim laboratorijima detalje o analitičkim metodama uključujući referentne metode.
                        
                     
                           (b)
                        
                        
                           Koordinirati primjenu metoda iz točke (a) u nacionalnim referentnim laboratorijima, a posebno organizacijom komparativnih testiranja i osiguravanjem odgovarajućeg daljnjeg praćenja takvog komparativnog testiranja u skladu s međunarodno priznatim protokolima, kad su dostupni.
                        
                     
                           (c)
                        
                        
                           Koordinirati unutar područja svojih nadležnosti praktična rješenja potrebna za primjenu novih analitičkih metoda te informirati nacionalne referentne laboratorije o napretku u tom području.
                        
                     
                           (d)
                        
                        
                           Provoditi početne te daljnje tečajeve osposobljavanja za osoblje iz nacionalnih referentnih laboratorija te za stručnjake iz zemalja u razvoju.
                        
                     
                           (e)
                        
                        
                           Pružiti znanstvenu i tehničku pomoć Komisiji, a posebno u slučaju osporavanja rezultata analiza od strane država članica.
                        
                     
                           (f)
                        
                        
                           Surađivati s laboratorijima s jednakim nadležnostima u trećim zemljama.
                        
                     
         
               3.
            
            
               Posebne funkcije i dužnosti
               
                           (a)
                        
                        
                           Pružiti tehničku pomoć Komisiji pri organizaciji planova praćenja za salmonelu i antimikrobnu otpornost, posebno u skladu s člancima 4., 5. i 7. Direktive 2003/99/EZ.
                        
                     
                           (b)
                        
                        
                           Pružiti tehničku pomoć Komisiji u okviru određivanja ciljeva Zajednice u skladu s člankom 4. Uredbe (EZ) br. 2160/2003.
                        
                     
                           (c)
                        
                        
                           Savjetovati Komisiju o pitanjima vezanim uz cjepne sojeve salmonele i druge specifične metode kontrole.
                        
                     
                           (d)
                        
                        
                           Pružiti tehničku pomoć Komisiji i prema potrebi sudjelovati na međunarodnim forumima koji su povezani s nadležnostima određenim pod točkom 1. gore, a posebno u vezi sa standardizacijom analitičkih metoda i njihovom provedbom.
                        
                     
                           (e)
                        
                        
                           Prikupiti podatke i informacije o razvijenim aktivnostima i korištenim metodama u nacionalnim referentnim laboratorijima te o tome obavijestiti Komisiju.
                        
                     
                           (f)
                        
                        
                           Slijediti razvoj na području epidemiologije salmonele.
                        
                     
                           (g)
                        
                        
                           Surađivati sa strukturama Zajednice koje su uključene u nadzor salmonele, a posebno s mrežom za epidemiološko praćenje i kontrolu prenosivih bolesti u Zajednici, kako je utvrđeno Odlukom br. 2119/98/EZ Europskog parlamenta i Vijeća (1), uključujući relevantne specijalizirane mreže za praćenje.
                        
                     
         
               4.
            
            
               Referentni laboratorij Zajednice provodi sustav osiguranja kakvoće i akreditiran je u skladu s normom EN ISO/IEC 17025 najkasnije do 12. prosinca 2005.
            
         
      (1)  SL L 268, 3.10.1998., str. 1. Odluka kako je zadnje izmijenjena Uredbom (EZ) br. 1992/2003 (SL L 284, 31.10.2003., str. 1.).
   PRILOG II.
   Odgovornosti i zadaće nacionalnih referentnih laboratorija za salmonelu u skladu s Direktivom 2003/99/EZ i Uredbom (EZ) br. 2160/2003
   
               1.
            
            
               Opće dužnosti
               
                           (a)
                        
                        
                           Surađivati s referentnim laboratorijem Zajednice u području svojih nadležnosti.
                        
                     
                           (b)
                        
                        
                           Koordinirati aktivnosti laboratorija koji su odgovorni za analizu uzoraka, posebno u skladu s člancima 4., 5. i 7. Direktive 2003/99/EZ.
                        
                     
                           (c)
                        
                        
                           Koordinirati aktivnosti laboratorija koji su odgovorni za analizu uzoraka, posebno u skladu s člankom 12. stavkom 1. Uredbe (EZ) br. 2160/2003/EZ.
                        
                     
                           (d)
                        
                        
                           Gdje je potrebno organizirati komparativne testove između laboratorija navedenih pod točkama (b) i (c) i osigurati odgovarajuće praćenje tih komparativnih testova.
                        
                     
                           (e)
                        
                        
                           Osigurati širenje informacija koje pribavlja referentni laboratorij Zajednice nadležnom tijelu i laboratorijima navedenim pod točkama (b) i (c).
                        
                     
                           (f)
                        
                        
                           Pružiti znanstvenu i tehničku pomoć njihovim nacionalnim nadležnim tijelima u području svojih nadležnosti.
                        
                     
         
               2.
            
            
               Posebne funkcije i dužnosti
               
                           (a)
                        
                        
                           Sudjelovati u planovima praćenja za salmonelu i antimikrobnu otpornost u skladu s Direktivom 2003/99/EZ i pri analizi i testiranju salmonele u skladu s Uredbom (EZ) br. 2160/2003.
                        
                     
                           (b)
                        
                        
                           Provoditi tečajeve osposobljavanja osoblja iz relevantnih laboratorija.
                        
                     
                           (c)
                        
                        
                           Izvijestiti referentni laboratorij Zajednice o pitanjima koja su povezana s cjepnim sojevima salmonele i drugim specifičnim metodama kontrole.
                        
                     
                           (d)
                        
                        
                           Sakupljati podatke i informacije o razvijenom aktivnostima i korištenim metodama u relevantnim laboratorijima te o tome obavijestiti referentne laboratorije Zajednice.
                        
                     
                           (e)
                        
                        
                           Slijediti razvoj u području epidemiologije salmonele.